Eelnõu

NARVA LINNAVALITSUS

KORRALDUS
Narva








__.12.2016 a. nr

Komisjoni moodustamine 
1. Asjaolud ja menetluse käik

Narva Linnavolikogu 25.08.2016.a otsuse nr 223 „Narva ametiasutuste struktuuri ja teenistuskohtade koosseisude kinnitamine“ (edaspidi otsus) punktist 3.1. tulenevalt moodustatakse alates 01.01.2017 Narva Linnavalitsuse Linnamajandusamet, Narva Linnavalitsuse Arhitektuuri- ja Linnaplaneerimise Ameti struktuurist eraldub linnamajandusosakond. 

Otsuse punktist 4.2. tulenevalt on Narva Linnavalitsus kohustatud korraldama vara ja asjaajamise üleandmist Narva Linnavalitsuse Arhitektuuri- ja Linnaplaneerimise Ametilt Narva Linnavalitsuse Linnamajandusametile. 

Kohaliku omavalitsuse seaduse § 30 lõige 1 punkti 2 kohaselt linnavalitsus  lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks linnavalitsusele.
Narva linna põhimääruse 5.1.3 kohaselt linnavalitsus juhib linna haldusaparaadi tegevust, korraldab linna munitsipaalomanduses olevate ettevõtete, asutuste ja muude organisatsioonide tegevust ning määrab kindlaks linnavalitsuse sisese töökorra.

Lähtudes sellest on Narva linnavalitsusel kaalutlusõigus ja kohustus võta kasutusele kõik vajalikud meetmed selleks, et korraldada vastava Otsuse  täitmist.

Selleks, et korraldada vara ja asjaajamise üleandmist Narva Linnavalitsuse Arhitektuuri- ja Linnaplaneerimise Ametilt Narva Linnavalitsuse Linnamajandusametile on otstarbekas moodustada komisjon.

2. Õiguslikud alused

Korraldus kehtestatakse Kohaliku omavalitsuse seaduse § 30 lõige 1 punkti 2 ja Narva linna põhimääruse punkti 5.1.3. alusel, Narva Linnavolikogu 25.08.2016.a otsuse nr 223 „Narva ametiasutuste struktuuri ja teenistuskohtade koosseisude kinnitamine“ punktiga 4.2. kehtestatud kohustuse ja kaalutlusõiguse realiseerimiseks.
3. Otsus
3.1. Moodustada alates 01.01.2017.a. komisjon Narva Linnavalitsuse Arhitektuuri- ja Linnaplaneerimise Ameti vara ja asjaajamise üleandmiseks koosseisus: 
Komisjoni esimees Georgi Ignatov - Narva Linna Arenduse ja Ökonoomika Ameti direktor, Narva Linnavalitsuse liige
Komisjoni liikmed:

· Natalja Šibalova - Narva Linnavalitsuse Arhitektuuri- ja Linnaplaneerimise Ameti direktori kt
· Ivan Sergejev - Narva Linnavalitsuse Arhitektuuri- ja Linnaplaneerimise Ameti peaarhitekt (direktori asetäitja)
· Natalja Smelova - Narva Linna Arenduse ja Ökonoomika Ameti raamatupidamise-ja finantsteenistuse juhataja

· Jelena Skulatšova -  Narva Linnavalitsuse Linnamajandusameti direktor
· Anna Pettšenko - Narva Linnavalitsuse Linnamajandusameti varade osakonna juhataja.

3.2. Teostada  Narva Linnavalitsuse Arhitektuuri- ja Linnaplaneerimise Ametilt Narva Linnavalitsuse Linnamajandusametile vara ja asjaajamise üleandmine hiljemalt 16.01.2017.a., arvestades 2016. aasta inventuuri tulemusi.
4. Rakendussätted
4.1. Korraldus jõustub seadusega ettenähtud korras. 

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

